CELEX: 62018TN0730
Language: hr
Date: 2018-12-12 00:00:00
Title: Predmet T-730/18: Tužba podnesena 12. prosinca 2018. – DQ i dr. protiv Parlamenta

11.2.2019   
            
            
               HR
            
            
               Službeni list Europske unije
            
            
               C 54/31
            
         
      Tužba podnesena 12. prosinca 2018. – DQ i dr. protiv Parlamenta
      (Predmet T-730/18)
      (2019/C 54/45)
      Jezik postupka: francuski
      
         Stranke
      
      
         Tužitelji: DQ i jedanaest drugih tužitelja (zastupnik: M. Casado García-Hirschfeld, odvjetnik)
      
         Tuženik: Europski parlament
      
         Tužbeni zahtjevi
      
      Tužitelji od Općeg suda zahtijevaju da:
      
                  —
               
               
                  proglasi ovu tužbu dopuštenom i osnovanom;
               
            i posljedično,
      
                  —
               
               
                  poništi implicitnu odluku o odbijanju zahtjeva za odštetu („pobijana odluka”) tužiteljâ, podnesenu 13. prosinca 2017. u skladu s člankom 90. stavkom 1. Pravilnika o osoblju;
               
            
                  —
               
               
                  proglasi poništenje, po potrebi, odluke od 12. rujna 2018. o odbijanju žalbe podnesene 23. svibnja 2018. u smislu članka 90. stavka 2. Pravilnika o osoblju;
               
            
                  —
               
               
                  naloži naknadu neimovinske štete uzrokovane skupom akata i postupaka Parlamenta koji se moraju ocijeniti u cijelosti a koju tužitelji procjenjuju, podložno ponovnoj procjeni, na iznos ex aequo et bono od 192 000 eura;
               
            
                  —
               
               
                  naloži Parlamentu da isplati kompenzacijske kamate i zatezne kamate koje su dospjele u međuvremenu;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog tužbi, tužitelji navode nezakonitosti koje je počinio Parlament u svojstvu poslodavca, osobito povredu načela dobe uprave i dužne pažnje, povredu njihova dostojanstva te privatnog i obiteljskog života, povredu prava na zaštitu liječničke tajne i povredu prava na uvjete rada koji poštuju njihovo zdravlje, sigurnost i dostojanstvo.
      Tužitelji navode da su činjenice i postupci koje su iznijeli, prima facie, autentične činjenice i postupci ili barem daju vjerodostojnu presumpciju postojanja radnji uznemiravanja protiv njih i traže utvrđivanje odgovornosti Europskog parlamenta a osobito zbog njegove pasivnosti tijekom postupanja po njihovom zahtjevu za pomoć koji se temelji na člancima 12. i 24. Pravilnika o osoblju za dužnosnike Europske unije.